PIONEER 47" Ultra Slim Bracket
Ultimate slim flat bracket, Guaranteed to fit your PIONEER 47"
Super flat height adjustable bracket - medium, Guaranteed to fit your PIONEER 47" Nando’s ontken Mugabe-advertensie | Maroela Media
Nando’s ontken Mugabe-advertensie
Die kitskosrestaurant Nando’s het Donderdag ontken dat ŉ advertensie met die bekende prentjie van pres. Robert Mugabe van Zimbabwe wat val, deur die maatskappy uitgereik is.
“Nando’s Zimbabwe wil graag die inwoners van Zimbabwe verseker dat die advertensie nie deur Nando’s geskep of goedgekeur is nie,” het die groep in ŉ advertensie wat in die staatsbeheerde Herald-koerant gepubliseer is, gesê.
Grafika doen die ronde op sosiale media in Zimbabwe van ŉ advertensie vir Nando’s met die byskrif: Falling for our chicken is risky business [Dis gevaarlik om te val vir ons hoender]. Onder die byskrif is ŉ silhoeëtte van Mugabe waar hy vroeër vandeesmaand op die rooitapyt by Harare Internasionale Lughawe val.
Nando’s het gesê die advertensie kom neer op misbruik van sy handelsmerk en hy distansieer homself van die materiaal.
Nando’s Suid-Afrika moes in 2011 ŉ televisieadvertensie onttrek wat die gek geskeer het met Mugabe as “die laaste diktator wat nog staande bly”. Die groep het in daardie stadium gesê van sy personeellede het dreigemente ontvang.
Mugabe se regerende party hou vol sy president het op 4 Februarie oor “ŉ hobbel” op die mat gestruikel. Staatsveiligheidsbeamptes wou fotograwe dwing om die foto’s uit te vee, maar van die foto’s het tog uitgelek en het soos ŉ veldbrand op sosiale media versprei waar die 90-jarige president in komiese tonele uitgebeeld is.
Jonathan Moyo, minister van inligting, het verlede week gesê die voorval het owerhede geleer dat hulle die kameras moes gekonfiskeer het.
“Ons doen ŉ beroep op ons aanhangers en klante om nie die advertensie te deel onder die wanindruk dat dit ŉ skepping of produk van Nando’s is nie,” het Nando’s Zimbabwe gesê.
Nando's Robert Mugabe
Spykerskriftablette oor ballingskap van Juda in omstredenheid
Jammer die trappie was so laag :)